मेष:सप्ताह के पहले दिन दोपहर तक चन्द्रमा आपके तीसरे भाव में है अत: आपका जोश बढ़िया रहेगा। आपका जोश ही तो है जो इस समय पूरी तरह परिणामों को आपके पक्ष में लाएगा। कड़ी मेहनत करके आप परिणामों को अपने पक्ष में ला सकते हैं। इसके बाद 7 मई तक आप थोड़े से भावुक रह सकते हैं फलस्वरूप अपने रिश्तेदारों से मिलने की कोशिश कर सकते हैं, लेकिन इस समय किसी भी तरह की घरेलू कलह से आपको बचना होगा। 8 व 9 मई का दिन प्रेम प्रसंगों के लिए काफ़ी अनुकूल लग रहा है। साथ ही सप्ताहांत भी आपके लिए अनुकूलता लिए हुए रहेगा।